CELEX: 52015JC0027
Language: bg
Date: 2015-07-01
Title: Съвместно предложение за РЕГЛАМЕНТ НА СЪВЕТА за изменение на Регламент (ЕС) № 204/2011 относно ограничителни мерки с оглед на положението в Либия

ЕВРОПЕЙСКА КОМИСИЯ
            Брюксел, 1.7.2015
            JOIN(2015) 27 final/2
            2015/0143(NLE)
            
            This document replaces JOIN(2015)27 final of 1.7.2015Downgraded on 7.4.2022Concerns all language versionsThe text shall read as follows:
            Съвместно предложение за
            РЕГЛАМЕНТ НА СЪВЕТА
            за изменение на Регламент (ЕС) № 204/2011 относно ограничителни мерки с оглед на положението в Либия
            
               
         
         
            
               ОБЯСНИТЕЛЕН МЕМОРАНДУМ
            
            
               (1)На 2 март 2011 г. Съветът прие Регламент (ЕС) 204/2011 относно ограничителни мерки с оглед на положението в Либия, за да се приведат в действие мерките, предвидени в Решение 2011/137/ОВППС от 28 февруари 2011 г. 
            
            
               (2)С Решение (ОВППС) XXX/2015 на Съвета беше извършен преглед на лицата и образуванията, посочени в приложения II и IV към Решение 2011/137/ОВППС. С това решение ограничителните мерки, наложени от измененото Решение 2011/137/ОВППС, също са консолидирани в нов правен инструмент. Регламент 204/2011 се изменя, за да се вземат предвид съответните елементи на Решение (ОВППС) XXX/2015.
            
            
               (3)За прилагането на това изменение са необходими по-нататъшни действия от страна на Съюза.
            
            
               (4)Ето защо върховният представител на Съюза по въпросите на външните работи и политиката на сигурност и Европейската комисия следва да предложат Регламент (ЕО) № 204/2011 да се измени съответно.
            
            
               2015/0143 (NLE)
            
            
               Съвместно предложение за
            
            
               РЕГЛАМЕНТ НА СЪВЕТА
            
            
               за изменение на Регламент (ЕС) № 204/2011 относно ограничителни мерки с оглед на положението в Либия
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 215 от него,
            
            
               като взе предвид Решение 2011/137/ОВППС на Съвета от 28 февруари 2011 г. относно ограничителни мерки с оглед на положението в Либия
                  1
               ,
            
            
               като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
            
            
               като има предвид, че:
            
            
               (1)С Регламент (ЕС) 204/2011 на Съвета
                  2
                се привеждат в действие някои мерки, предвидени в Решение 2011/137/ОВППС.
            
            
               (2)С Решение (ОВППС) XXX/2015 на Съвета беше извършен преглед на лицата и образуванията, посочени в приложения II и IV към Решение 2011/137/ОВППС. С това решение ограничителните мерки, наложени от измененото Решение 2011/137/ОВППС, също са консолидирани в нов правен инструмент. Необходимо е техническо изменение на Регламент 204/2011, за да бъде приведен в съответствие с Решение (ОВППС) XXX/2015. 
            
            
               (3)Това изменение попада в обхвата на Договора за функционирането на Европейския съюз, поради което е необходимо да се предприеме регулаторно действие на равнището на Съюза за неговото изпълнение, по-специално с оглед на осигуряването на еднаквото му прилагане от страна на стопанските оператори във всички държави членки.
            
            
               (4)Поради това Регламент (ЕС) № 204/2011 следва да бъде съответно изменен, 
            
            
         
         
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Регламент (ЕС) 204/2011 се изменя, както следва:
            
            
            
               (1)В член 3, параграф 2, буква в) се заменя със следното:
            
            
            
            
               „в) предоставянето на техническа помощ, финансиране или финансова помощ, свързани с 
            
            
               i) 
                     военно оборудване, включително оръжия и свързани с тях материали, което не попада в обхвата на буква б), и което е предназначено единствено за подпомагане на либийското правителство по отношение на сигурността и разоръжаването и с предварителното одобрение от Комитета по санкциите; 
            
            
               ii) 
                     несмъртоносно военно оборудване, предназначено единствено за подпомагане на либийското правителство по отношение на сигурността и разоръжаването;“
            
            
               Член 2
            
            
               (2)
                     В член 8, параграф 1 уводното изречение се заменя със следното:
            
            
               „Чрез дерогация от член 5 компетентните органи в държавите членки, посочени в приложение IV, могат да разрешават по отношение на лицата, образуванията или органите, изброени в приложения II и VI, освобождаването на някои замразени финансови средства или икономически ресурси, ако са изпълнени следните условия:“
            
            
               (3)
                     Член 8, параграф 1, буква в) се заменя със следното:
            
            
            
               „в) 
                     обезпечителната мярка или решението не са в полза на лице, образувание или орган, изброени в приложения II или III;“
            
            
               (4)
                     Член 8, параграф 2, буква в) се заменя със следното: 
            
            
            
               „в) 
                     решението не е в полза на физическо или юридическо лице, образувание или орган, изброени в приложения II или III;“
            
            
         
         
            
               (5)
                     Член 8б, параграф 2, буква а) се заменя със следното:
            
            
               „а) 
                     съответният компетентен орган е установил, че плащането не е в нарушение на член 5, параграф 2; “
            
            
            
               Член 3
            
            
               Настоящият регламент влиза в сила в деня след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        ОВ L 58, 3.3.2011 г., стр. 53.
               
               
                  
                     (2)
                  
                        Регламент (ЕС) 204/2011 на Съвета от 2 март 2011 г. относно ограничителни мерки с оглед на положението в Либия (ОВ L 58, 3.3.2011 г., стр. 1).